ලොව පුරා වාර්තාවන කොවිඩ් 19 ආසාදිතයින් සංඛ්‍යාව අද ලක්ෂ 54 ඉක්මවූවා.මේවන විට සිදුව ඇති මරණ සංඛ්‍යාව තුන් ලක්ෂ 43,000කට අධිකයි.මේවන විට ලොව පුරා වාර්තාවන කොවිඩ් 19 ආසාදිතයින් සංඛ්‍යාව 5,427,936 දක්වා ඉහළගොස් ඇති අතර, සිදුව ඇති මරණ සංඛ්‍යාව 344,419ක්.කොවිඩ් 19 ආසාදිතයින් වැඩිම සංඛ්‍යාවක් තවමත් ඇමෙරිකාවෙන් වාර්තාවන අතර, එම සංඛ්‍යාව 1,666,828ක්.කෙසේ වෙතත්, ඇමෙරිකාවේ දැඩි බලපෑමක් එල්ලවූ නිව්යෝර්ක් ප්‍රාන්තයෙන් පසුගිය මාර්තු මාසයෙන් පසු 100ට අඩු දෛනික මරණ සංඛ්‍යාවක් පළමුවරට ඊයේ වාර්තාවූ අතර, එම සංඛ්‍යාව 84ක්.ඇමරිකාවේ බොහෝ ප්‍රාන්තවල සංචරණ සීමා ලිහිල් කිරීමත් සමග ජනතාව විනෝදවිම සඳහා වෙරළ තීර වෙත පැමිණ සිටින ආකාරයේ විදෙස් මාධ්‍ය වාර්තා කළා.ජනාධිපති ඩොනල්ඩ් ට්‍රම්ප්ද කොවිඩ් 19 ව්‍යාප්තියෙන් පසු පළමුවරට ගොල්ෆ් ක්‍රීඩා කිරිම සඳහා සහභාගී වී තිබෙනවා.